პაბლო პიკასო

პაბლო რუის ი პიკასო  (ედომუშამი ჯოხო — პაბლო დიეგო ხოსე ფრანცისკო დე პაულა ხუან ნეპომუსენო მარია დე ლოს რემედიოს სიპრიანო დე ლა სანტისიმა ტრინიდად მარტირ პატრისიო რუის ი  პიკასო, ; დ. 25 გჷმათუთა, 1881, მალაგა, ესპანეთი ― ღ. 8 პირელი, 1973, მუჟენი, საფრანგეთი), ესპანარი ხანტუ დო სკულპტორი, მა-20 ოშწანურაშ ხელუანობაშ ართ-ართი არძაშე უმოსო ჩინებული ფიგურა, ჟორჟ ბრაკწკჷმა ართო კუბიზმიშ დჷმარსხუაფალი. 

 ბიოგრაფია 

დუდშე გურაფულენდ მუმაწკჷმა, ხ. რუისწკჷმა, ლა-კორუნიაშ (1894-95), ბარსელონაშ (1895-შე) დო მადრიდიშ ხელუანობაშაშ სკოლეფს. 1904 წანაშე პარიზის ოხორანდჷ. 1900-იან წანეფს ქიმინჷ მუშ მაართა შანულამი „ცაშფერი პერიოდეფი,“ 1901-04, დო „ვარდიშფერი პერიოდი“, 1905-06 წანაშ ნახანდეფი. 1907 წანაშე პაბლოქ მეჭყვიდჷ კავშირი მოსოფელიშ ფერჭარუაშ რეალისტურ ტრადიციეფწკჷმა, მარა თეშ უკული ხოლო ბრელშა დართჷ რეალისტურ ტრადიციეფს დო კლასიკურო აკუწყორუ ავანგარდიზმის ექსპერიმენტეფს. პაბლოქ გურშა მიღჷ ბურჟუაზიული ჯარალუაშ კრიზისი, კაპიტალიზმიშ პიჯალეფს ვარწყედჷ ძალას, ნამუთ აწუდირთუდ თე ოშკურანჯ სინანდულეს. 

 შემოქმედებაშ პერიოდეფი 

ფშხირას პაბლოშ შემოქმედებას პერიოდეფიშ მეჯინათ რთჷნა. 

 ცაშფერი პერიოდი (1901—1904)
 ვარდიშფერი პერიოდი (1905—1907)
 აფრიკული პერიოდი (1908—1909)
 ანალიტიკური კუბიზმი (1909—1912)
 სინთეტიური კუბიზმი (1912—1919)

 რესურსეფი ინტერნეტის 

 პიკასოშ ნახანტეფი ქართიშ საჯარო ბიბლიოთეკაშ ვებ-ხასჷლას 
 პაბლო პიკასო, რინა, ხანდა, გალერეა

სქოლიო

კატეგორია:ესპანარეფი
კატეგორია:ესპანარი ხანტუეფი
კატეგორია:ფრანგი ხანტუეფი
კატეგორია:კუბიზმი